
Jazyk CSS je založený na **selektoroch**. Selektory umožňujú označiť (select = označiť) prvky na stránke a potom týmto prvkom nastaviť nejaký štýl. CSS dokument nemá žiadnu hlavičku. Píšeme selektory, zátvorky {}, atď...



Tu je ukážka.

Ten úplne najjednoduchší je **typový selektor**. Na stránke nám vyberie prvky určitého typu. Takže ak chceme upraviť napríklad nadpisy *h1* a zarovnať ich na stred napíšeme:

**h1 { text-align: center;}** – príkazy píšeme do zložených zátvoriek – **Alt+123, Alt+125** a na konci každého príkazu, v zátvorkách ich môže byť aj viac, ale aj keď je iba jeden, tak na konci každého príkazu píšeme znak **;** .

Súbor CSS napájame na súbor HTML tak, že do HTML súboru vložíme do hlavičky tento riadok:

**<link rel="stylesheet" href="styl.css" type="text/css" />**

****

Text odkazu *styl.css* závisí od toho, aký názov súboru CSS sme si zvolili. Ak sme si zvolili názov súboru *uprava*, tak odkaz bude *uprava.css*. Ostatný text zostane zachovaný.